02013D1220(01) — SL — 01.01.2015 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B SKLEP KOMISIJE z dne 12. decembra 2013 o ustanovitvi Evropskega raziskovalnega sveta (UL C 373 20.12.2013, str. 23)

spremenjen z:









▼B

SKLEP KOMISIJE

z dne 12. decembra 2013

o ustanovitvi Evropskega raziskovalnega sveta

2013/C 373/09







Člen 1

Ustanovitev Evropskega raziskovalnega sveta

Ustanovi se Evropski raziskovalni sveti (ERC) za obdobje od 1. januarja 2014 do 31. decembra 2020. Ta nadomesti in nasledi Evropski raziskovalni svet, ustanovljen s Sklepom Komisije 2007/134/ES.

Člen 2

Člani znanstvenega sveta

1. Znanstveni svet sestavljajo predsednik ERC in 21 drugih članov. 21 oseb iz Priloge I je imenovanih za člane znanstvenega sveta za mandat, naveden v Prilogi.

2. Člani opravljajo svoje naloge neodvisno od vseh zunanjih vplivov. Komisijo pravočasno obvestijo o kakršnem koli navzkrižju interesov, ki bi lahko negativno vplivali na njihovo objektivnost.

3. Člani so imenovani za obdobje štirih let z možnostjo enkratnega ponovnega imenovanja. Posamezen član se lahko imenuje za obdobje, krajše od najdaljšega obdobja, da se omogoči stopenjsko kroženje članov. Člani ostanejo na svojem položaju do zamenjave ali izteka mandata.

4. Da se ohrani celovitost ali kontinuiteta dela znanstvenega sveta, lahko Komisija v upravičenih primerih na lastno pobudo prekine mandat člana.

Člen 3

Delovanje znanstvenega sveta

1. Znanstveni svet sprejme svoj poslovnik in kodeks ravnanja za obravnavanje vprašanj zaupnosti, navzkrižja interesov in obdelave osebnih podatkov v skladu z Uredbo (ES) št. 45/2001.

2. Znanstveni svet plenarno zaseda tako pogosto, kot to zahteva njegovo delo. Povzetki zapisnikov plenarnih zasedanj se objavijo na spletni strani ERC.

3. Predsednik se lahko odloči, da skliče zasedanja za zaprtimi vrati v skladu s poslovnikom znanstvenega sveta.

4. Znanstveni svet lahko svoje člane organizira v stalne odbore, delovne skupine in druge strukture, ki obravnavajo posebne naloge znanstvenega sveta.

5. Znanstveni svet, ustanovljen s tem sklepom, takoj po svoji ustanovitvi sprejme ali zavrne predhodna stališča znanstvenega sveta, ustanovljenega s Sklepom Sveta 2007/134/ES, glede ukrepov, ki se sprejmejo v skladu s členom 7 Sklepa 2013/743/EU.

Člen 4

Sodelovanje z Evropskim raziskovalnim svetom

Znanstveni svet in posebna izvedbena struktura zagotavljata skladnost med strateškimi in operativnimi vidiki vseh dejavnosti ERC. Za zagotovitev učinkovitega sodelovanja se predsednik ERC, podpredsedniki znanstvenega sveta in direktor posebne izvedbene strukture sestajajo na rednih usklajevalnih sestankih.

Člen 5

Dostop do dokumentov in podatkov

1. Komisija in posebna izvedbena struktura zagotavljata znanstvenemu svetu dokumente, podatke in pomoč, ki jih potrebuje pri svojem delu, ter mu omogočajo samostojno in neodvisno delovanje v skladu z Uredbo (ES) št. 45/2001.

2. Člani znanstvenega sveta uporabljajo dokumente in podatke iz odstavka 1 samo za namene in naloge, za katere so jim zagotovljeni, in so zavezani zaupnosti.

3. Znanstveni svet sprejme ustrezne organizacijske in tehnične ukrepe za zagotavljanje varnosti in zaupnosti dokumentov in podatkov, da se prepreči morebitno nepooblaščeno razkritje ali dostop, naključno ali nezakonito uničenje, izguba ali sprememba podatkov in dokumentov.

4. Člani znanstvenega sveta ustrezno poskrbijo za zakonitost, primernost, ustreznost, točnost, nujnost in omejitev časa zbiranja, obdelave in shranjevanja osebnih podatkov.

5. Če dostopa do dokumentov in podatkov ali dostopa do osebnih podatkov ni mogoče zagotoviti zaradi razlogov, povezanih z varstvom osebnih podatkov, zaupnostjo, varnostjo ali javnim interesom, Komisija in posebna izvedbena struktura pošljeta znanstvenemu svetu pisno izjavo o razlogih za zavrnitev dostopa in vse informacije o zadevni temi, ki jih po svojem mnenju lahko zagotovita v okviru določb predpisov.

Člen 6

Nadomestila članom znanstvenega sveta, razen predsedniku ERC

Pravila o honorarjih za naloge, ki jih opravljajo člani znanstvenega sveta, razen predsednika ERC, ter povračilu potnih stroškov in dnevnic, so določena v Prilogi II.

Člen 7

Razveljavitev

Sklep 2007/134/ES se razveljavi. Sklicevanja na razveljavljen sklep se razumejo kot sklicevanja na ta sklep.

Člen 8

Začetek veljavnosti

Ta sklep začne veljati 1. januarja 2014.

▼M1









PRILOGA I

Člani znanstvenega sveta







Ime in ustanova Konec mandata Klaus BOCK, Danska nacionalna fundacija za raziskave 31. december 2016 Nicholas CANNY, Irska državna univerza, Galway 31. december 2015 Sierd A.P.L. CLOETINGH, Univerza v Utrechtu 31. december 2015 Athene DONALD, Univerza v Cambridgeu 31. december 2016 Barbara ENSOLI, Istituto Superiore di Sanità, Rim 31. december 2016 Nuria Sebastian GALLES, Univerza Pompeu Fabra, Barcelona 31. december 2016 Reinhard GENZEL, Inštitut Maxa Plancka za zunajzemeljsko fiziko 31. december 2016 Timothy HUNT, Ustanova za onkološke raziskave Združenega kraljestva, South Mimms 31. december 2015 Tomas JUNGWIRTH, Akademija znanosti Češke republike 31. december 2018 Matthias KLEINER, Tehnična univerza v Dortmundu 31. december 2016 Eva KONDOROSI, Madžarska akademija znanosti 31. december 2016 Mart SAARMA, Univerza v Helsinkih 31. december 2016 Nils Christian STENSETH, Univerza v Oslu 31. december 2017 Martin STOKHOF, Univerza v Amsterdamu 31. december 2017 Janet THORNTON, Evropski inštitut za bioinformatiko pri Evropskem laboratoriju za molekularno biologijo 31. december 2018 Reinhilde VEUGELERS, Katoliška univerza v Leuvnu 31. december 2016 Michel WIEVIORKA, Center za sociološke analize in ukrepanje, Pariz 31. december 2017 Fabio ZWIRNER, Univerza v Padovi 31. december 2018

▼B









PRILOGA II

Pravila o nadomestilih članom znanstvenega sveta, razen predsedniku ERC, iz člena 6

1. Honorarje članov znanstvenega sveta, razen predsednika ERC, ter njihove potne stroške in dnevnice, povezane z izvajanjem njihovih nalog, izplača posebna izvedbena struktura v skladu s pogodbo in pogoji, določenimi v točkah od 2 do 5.

2. Honorarji podpredsednikov znanstvenega sveta za polno prisotnost na plenarnem zasedanju znašajo 3 500 EUR, za delno prisotnost pa 1 750 EUR.

3. Honorarji drugih članov iz točke 1 znašajo 2 000 EUR za polno prisotnost na plenarnem zasedanju, za delno prisotnost pa 1 000 EUR.

4. Plačila odobri direktor posebne izvedbene strukture ali njegov namestnik na podlagi seznama prisotnih, ki ga potrdita predsednik ERC in direktor posebne izvedbene strukture ali njuna namestnika. Iz seznama prisotnih je razvidno, ali je bil posamezen član prisoten na celotnem zasedanju (polna prisotnost) ali le del zasedanja (delna prisotnost).

5. Za prisotnost na zasedanjih, ki niso plenarna, posebna izvedbena struktura članom znanstvenega sveta, kadar je primerno, povrne potne stroške in dnevnice, potrebne za opravljanje njihovih dejavnosti, v skladu z njihovo pogodbo in pravili Komisije o nadomestilu za zunanje strokovnjake ( 1 ).

6. Honorarji ter potni stroški in dnevnice se izplačajo iz operativnega proračuna posebnega programa, uvedenega s Sklepom 2013/743/EU.